Michael Faraday naixió d'una familia pobra, perteneixient a un grupo relichioso, os glasitas, que s'heban saliu d'a Ilesia d'Escocia. Su pai, James Faraday, heba estau o ferrero d'o lugar d'Outhgill, en o Westmorland d'an que emigró enta par de 1790. O chóven Michael, que teneba atros tres chermans, no tiene so que una educación primaria, y a más gran parte d'as conoixencias que adquirió son fruito d'o suyo autoaprendizache. Dende a edat de 14 anyos, ye aprendiz con George Riebau, un librero-enquadernador y amuestra gran talento manual y curiosidat: « d'aprendiz, m'encantaba de leyer os libros scientificos que cayeban en as mías mans ». D'entre ells, se puet fer mención d'o libro d'Isaac Watts L'amélioration de l'esprit (L'amilloración d'o esprito), d'an que quitará os « seis prencipios de Faraday » y os libros de divulgación scientifica de Jane Marcet, como Conversations sud la chimie (Combersas sobre a quimica).